હા, અગ્નિસ્નાનની સિકવન્સ બહુ જ નજાકતથી હાથ ધરી છે સંજયભાઈએ. જરાય ગ્લોરિફિકેશન નહીં. એક તરફ રાજા રતનસિંહ ચિતોડને બચાવવા ખીલજી સાથે આખરી યુદ્ધ કરી રહ્યો છે, એને ઈન્ટરકટ કરે છે રાણી પદ્માવતીની જૌહરની તૈયારી. હા, આ જોતી વખતે કેતન મહેતાની ‘મિર્ચ મસાલા’ યાદ આવી જાય તો નવાઈ નહીં. રાજા રતનસિંહને દગાખોરીથી મારીને ખીલજી ગઢની અંદર પ્રવેશે છે ત્યારે રાજપૂતાણીઓ કપડાંમાં ધગધગતા કોલસા લપેટી એની પર છુટ્ટા ફેંકે છે. ‘મિર્ચ મસાલા’માં સ્ત્રીઓ નસીરુદ્દીનની આંખમાં મરચાંની ભૂકી ફંગોળે છે.